



PATĒRĒTĀJU STRĪDU RISINĀŠANAS KOMISIJA
Talejas iela 1, Rīga, LV-1026, tālr. 65452554, e-pasts pasts@ptac.gov.lv, www.ptac.gov.lv

[bookmark: _Hlk68767604][bookmark: _Hlk99706303]patērētāja

SIA "E-Labas preces"
Reģ. Nr. 50203563261
Paziņošanai E-adresē
[bookmark: _Hlk168493637]Lēmums
par strīdu
[bookmark: _Hlk102631619]Rīgā
[bookmark: _Hlk95487446][bookmark: _Hlk165038875]10.08.2026.	Nr.2026/272-psrk
Patērētāju strīdu risināšanas komisija (turpmāk – Komisija) šādā sastāvā:
Komisijas priekšsēdētājs Edgars Puriņš
Komisijas locekļi Ilga Ozoliņa kā patērētāju interešu pārstāve un Ilze Pelša kā komersantu interešu pārstāve izskatīja strīdu starp patērētāju un SIA "E-Labas preces" (turpmāk – sabiedrība) saistībā ar preces nepiegādi.

No lietas materiāliem izriet, ka patērētāja 2025. gada 3. novembrī vietnē https://labaspreces.eu veica pasūtījumu Nr. 319711 par lietotām mēbelēm, apmaksājot pirkumu ar internetbankas pārskaitījumu 320,00 EUR apmērā. 
2025. gada 4. novembrī patērētāja nosūtīja e‑pastu sabiedrībai, lūdzot informāciju par pasūtījuma statusu, uz kuru 2025. gada 5. novembrī saņēma atbildi, ka pasūtījums internetveikalā ir saņemts un piegāde tiks veikta 7–14 dienu laikā.
2026. gada 14. novembrī patērētāja atkārtoti lūdza informāciju par piegādes statusu, taču atbildi nesaņēma. 2025. gada 25. novembrī, precei netiekot piegādātai 22 dienas pēc pasūtījuma veikšanas, patērētāja nosūtīja sabiedrībai rakstveida iesniegumu ar lūgumu atmaksāt 320,00 EUR, norādot. 2025. gada 28. novembrī sabiedrība atbildēja: “Mājaslapā varat aizpildīt naudas atgriešanas pieteikumu.” Patērētāja 2025. gada 28. novembrī aizpildīja naudas atgriešanas pieteikumu sabiedrības mājaslapā, taču par pieteikuma saņemšanu netika informēta un naudas atmaksa netika veikta.

Patērētāja 2025. gada 29. decembrī vērsās Patērētāju tiesību aizsardzības centrā (PTAC), norādot, ka prece nav piegādāta un nauda nav atmaksāta. PTAC 2026. gada 27. janvārī telefoniski informēja patērētāju, ka sabiedrība esot apsolījusi atmaksāt naudu 14 dienu laikā, uz kā pamata iesniegums PTAC tika slēgts. Tomēr naudas atmaksa netika veikta, un sabiedrība nesazinājās ar patērētāju. 2026. gada 24. martā patērētāja nosūtīja sabiedrībai vēl vienu e‑pastu, uz kuru atbilde netika sniegta.

Patērētāja lūdz Komisiju pieņemt lēmumu par 320,00 EUR atmaksu, jo prece nav piegādāta un sabiedrība nav izpildījusi solījumu par naudas atgriešanu.

Komisija, izvērtējot lietā esošos apstākļus, secina, ka sabiedrība nav piegādājusi preci patērētājai ne sabiedrības mājaslapā norādītajā 7–14 dienu termiņā, ne Patērētāju tiesību aizsardzības likuma noteiktajā termiņā, kā arī nav veikusi patērētājas samaksātās naudas atmaksu.

Komisija norāda, ka saskaņā ar Patērētāju tiesību aizsardzības likuma (turpmāk – PTAL) 30. panta pirmo daļu, ja līgumslēdzējas puses nav vienojušās citādi, pārdevējs vai pakalpojuma sniedzējs piegādā preci, nododot to patērētāja valdījumā bez nepamatotas kavēšanās, bet ne vēlāk kā 30 dienu laikā pēc līguma noslēgšanas. Saskaņā ar PTAL 30. panta otro daļu, ja pārdevējs nav izpildījis pienākumu piegādāt preci noteiktajā termiņā, par kuru ir bijusi vienošanās ar patērētāju, vai šā panta pirmās daļas noteiktajā termiņā, patērētājs pieprasa, lai pārdevējs vai pakalpojuma sniedzējs piegādā preci apstākļiem atbilstošā papildu termiņā. Ja pārdevējs vai pakalpojuma sniedzējs preci papildu termiņā nepiegādā, patērētājs ir tiesīgs vienpusēji atkāpties no līguma. Savukārt saskaņā ar PTAL 30. panta septīto daļu, ja patērētājs vienpusēji atkāpjas no līguma saskaņā ar šajā pantā noteikto, pārdevējam bez nepamatotas kavēšanās, bet ne vēlāk kā 14 dienu laikā, ir pienākums atmaksāt patērētājam visas saskaņā ar līgumu samaksātās naudas summas.

No minētā izriet, ka patērētāja ir tiesīgi atkāpusies no līguma un sabiedrībai ir pienākums atmaksāt 320,00 EUR. Komisija secina, ka sabiedrība nav izpildījusi likumā noteikto pienākumu un nav veikusi atmaksu patērētājai.
Ņemot vērā minēto, Komisija, pamatojoties uz Patērētāju tiesību aizsardzības likuma 26.3 panta pirmo daļu, 26.4 panta pirmo un otro daļu, 26.11 panta pirmo daļu, 26.12 panta pirmo, pirmo2 un trešo daļu, 
nolemj:
apmierināt patērētājas prasību.

Sabiedrībai SIA "E-Labas preces" atmaksāt patērētājai 320,00 EUR.
Saskaņā ar Patērētāju tiesību aizsardzības likuma 26.12 panta piekto daļu Komisijas lēmumam ir ieteikuma raksturs un tas nav apstrīdams vai pārsūdzams.
Saskaņā ar Patērētāju tiesību aizsardzības likuma 26.12 panta septīto daļu Komisijas lēmums ir labprātīgi izpildāms 30 dienu laikā no tā spēkā stāšanās datuma.

